SUHETO ITI AKKUB
Naisangsangayan a Web Site
BASAEM ti Biblia iti agarup 50 a lengguahe ken dagiti naibatay-Biblia a linaonna iti nasurok a 500 a lengguahe.
BUYAEM ti linaonna iti dandani 70 a sign language.
SAWAREM ti site iti ginasut a lengguahe.
DENGGEM dagiti audio drama maipapan kadagiti makapainteres a pasamak iti Biblia.
KITAEM no kasano a mabiag dagiti pasamak iti Biblia babaen kadagiti nailadawan nga estoria.
BUYAEM dagiti naibatay-Biblia a drama ken video a makatulong kenka a mangsango kadagiti problema iti biag.
AGI-DOWNLOAD kadagiti e-books, artikulo ti magasin, ken audio files. Amin ket libre.
AG-RESEARCH iti agduduma a topiko babaen ti Watchtower ONLINE A LIBRARIA a naglaon iti nagadu nga impormasion iti nasurok a 100 a lengguahe.
PARA KADAGITI AGASSAWA
“Kayatko a naragsak ti pamiliak. Adda dagiti problemami nga agassawa ket kimmaro dagita idi naaddaankami iti annak. Kasapulanmi ti tulong”
TI KUNA TI BIBLIA:
“Babaen iti kinasirib mabangonto ti maysa a sangakabbalayan, ket babaen iti panangilasin mapaneknekanto dayta a naipasdek a sititibker.”—Proverbio 24:3.
DAGITI MAKATULONG A FEATURES TI WEB SITE
Ti seksion nga “Agassawa ken Nagannak” ket makatulong kenka a mangsango kadagiti problema a kas kadagitoy:
No kasano a mapagballigian ti umuna a tawen ti panagasawa
Pannakibagay kadagiti katugangan
Panangdisiplina kadagiti annak
Panagriri
Panangsolbar kadagiti problema mainaig iti kuarta
(Kitaem ti PANNURSURO TI BIBLIA > AGASSAWA KEN NAGANNAK)
Ti Sekreto ti Kinaragsak iti Pamilia ket libro a naglaon iti adu a topiko maipapan iti pamilia, manipud iti panagsagana para iti panagasawa bayat a baro wenno balasangka pay ken ti panangaywan kadagiti nataenganen a nagannak.
(Kitaem ti PUBLIKASION > LIBRO KEN BROSHUR)
PARA KADAGITI NAGANNAK
“Dagiti annakko ti kapatgan kaniak. Kayatko a maipagpannakkelko ida inton dadakkeldan”
TI KUNA TI BIBLIA:
“Sanayem ti ubing sigun iti dalan nga agpaay kenkuana; uray no lumakay saanto a sumiasi iti dayta.”—Proverbio 22:6.
DAGITI MAKATULONG A FEATURES TI WEB SITE
Ti seksion nga “Ubbing” ket naglaon kadagiti nailadawan nga estoria ti Biblia, ladawan para iti aktibidad ti pamilia, video, ken kadagiti masursuro iti Biblia a makatulong kenka a mangisuro iti annakmo nga agbalin a . . .
natulnog
naasi
mannakibagay
nairuam a mangibaga iti “pagyamanan”
(Kitaem ti PANNURSURO TI BIBLIA > UBBING)
Ti Librok Dagiti Estoria ti Biblia ken Agsursuroka iti Naindaklan a Mannursuro ket libro nga addaan kadagiti nagpipintas a ladawan a nadisenio nga ibasam iti annakmo.
(Kitaem ti PUBLIKASION > LIBRO KEN BROSHUR)
PARA KADAGITI TIN-EDYER
“Kayatko a maammuan dagiti suhestion no kasano a sanguen dagiti problema mainaig iti eskuelaan, nagannakko, gagayyemko, ken kasungani a sekso. Saanakon nga ubing isu a diak kayat ti masermonan”
TI KUNA TI BIBLIA:
“Agrag-oka . . . iti kinaagtutubom.”—Eclesiastes 11:9.
DAGITI MAKATULONG A FEATURES TI WEB SITE
Ti seksion a “Tin-edyer” ket addaan kadagiti video ken artikulo a makatulong kenka . . .
no malidlidayanka
no adda problemam iti eskuelaan
no adda sinukirmo a bilin ti nagannakmo
no adda mangbul-bully wenno mangbasbastos kenka
(Kitaem ti PANNURSURO TI BIBLIA > TIN-EDYER)
Ti tomo 1 ken 2 ti Dagiti Saludsod nga Iyimtuod ti Agtutubo—Dagiti Sungbat nga Epektibo ti mangsungbat iti 77 a napapateg a saludsod a masansan a mayimtuod.
(Kitaem ti PUBLIKASION > LIBRO KEN BROSHUR)
PARA KADAGIDIAY KAYATDA TI AGSURSURO MAIPAPAN ITI BIBLIA
“Kayatko a maawatan ti Biblia. Ania ti masapul nga aramidek?”
TI KUNA TI BIBLIA:
“Amin a Kasuratan impaltiing ti Dios ken makagunggona iti panangisuro.”—2 Timoteo 3:16.
DAGITI MAKATULONG A FEATURES TI WEB SITE
Ti Baro a Lubong a Patarus ti Nasantuan a Kasuratan ket umiso ken nalaka a maawatan a patarus ti Biblia.
(Kitaem ti PUBLIKASION > BIBLIA)
Ti seksion a “Sungbat Dagiti Saludsod Maipapan iti Biblia” ket mangted kadagiti nalawag a sungbat kadagiti saludsod kas iti “Ti Dios kadi ti makimbasol iti panagsagabatayo?” ken “Apay a matay ti tao?”
(Kitaem ti PANNURSURO TI BIBLIA > SUNGBAT DAGITI SALUDSOD MAIPAPAN ITI BIBLIA)
Iti panid nga “Agkiddaw iti Libre a Panagadal iti Biblia,” mabalinmo a kiddawen ti libre a panagadal iti Biblia.
(I-click-mo ti link nga “Agkiddaw iti Libre a Panagadal iti Biblia” iti home page)
“Insardengko a basaen ti Biblia gapu ta diak maaw-awatan. Ngem nasdaawak idi inadalko dayta babaen iti libro nga ‘Ania a Talaga ti Isursuro ti Biblia?’ ta naglaka gayam a maawatan.”—Christina.
Kada aldaw, agarup 700,000 a tattao ti mangluklukat iti jw.org. Padasem met!
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn twi_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn